Viktors Lorencs

Viktors Lorencs (dzimis 1927. gada 30. jūlijā Rīgā, miris 1992. gada 26. janvārī Rīgā, apglabāts Rīgas Meža kapos) bija latviešu kino scenārists un aktieris.

 Biogrāfija 
Dzimis Latvijas valsts un politiskā darbinieka Klāva Lorenca (1885 - 1975) un skolotājas Olgas Aleksandrīnes (dzimušas Šmits) Lorences (1886 - 1951) ģimenē. Māsa - izglītības darbiniece Silvija (dz. Lorence) Medne (1924).Letonika.lv

Otrā pasaules kara laikā, 1944. gadā, 17 gadu vecumā mobilizēts fašistiskās Vācijas armijā. Pēc tam bijis filtrācijas nometnē Krievijā, Komsomoļskā pie Amūras.

Atgriezies Latvijā, beidzis Rīgas 1. vidusskolu (1947). Literārais līdzstrādnieks laikrakstā "Pionieris" (no 1948), "Darba Balss" (no 1953), bijis prokuratūras izmeklētājs (1950 - 1951). Studējis Latvijas Valsts universitātes Juridiskajā fakultātē (1947 - 1951), izslēgts pēc tēva aresta. Rīgas Kinostudijas kinožurnālu teksta autors (1952 - 1953).

Studējis Kinematogrāfijas institūtā Maskavā (1954 - 1961). Beidzis institūtu kā pirmais profesionālais latviešu kinoscenārists.

1957. gadā viņš sarakstīja scenāriju ar nosaukumu "Dzimtene, piedod", kas arī tika publicēts almanahā "Jauno daiļrade" Maskavā. Rīgas Kinostudijā pie scenārija jau sāka strādāt režisors Varis Krūmiņš, bet partijas centrālkomiteja lika darbu pie filmas pārtraukt. Tikai 1964. gadā, kad Arvīds Pelše paziņoja, ka par Latvijas vēsturi jāuztaisa spēcīgs darbs, Lorencs pierunāja kinostudiju filmēt viņa scenāriju, kas kļuva par filmu "Akmens un šķembas".Matīsa, Kristīne. Vecās labās... : latviešu kinoklasikas 50 spožākās pērles / Kristīne Matīsa ; [red. Pēteris Upesbrants]. - Rīga : ATĒNA, 2005. - 502 lpp. 

Rīgas Kinostudijas Scenāriju redakcijas kolēģijas loceklis (1962 - 1987). Rakstījis scenārijus kinožurnāliem, dokumentālajām un mākslas filmām, bijis mākslas filmu redaktors. Filmējies Rīgas Kinostudijas un padomju filmās. Latvijas PSR Nopelniem bagātais skatuves mākslinieks (1987).Teātris un kino biogrāfijās : enciklopēdija / sast. un galv. red. Māra Niedra; māksl. Aleksandrs Busse. — Rīga : Preses nams, 1999-. Viens no Rīgas Kinostudijas Latvijas Tautas frontes organizācijas vadītājiem (kopā ar Rolandu Kalniņu)

Precējies trīsreiz.
No pirmajām laulībām - meita Jana.
Pēdējā sieva - Tamāra Lorence, divi dēli - Svens un Askolds.

 Filmogrāfija 
 Scenārija autors 
 1966 - Akmens un šķembas
 1968 - Ārprāts ("Tallinfilm")
 1972 - Ceplis
 1972 - Egle rudzu laukā
 1973 - Dāvana vientuļai sievietei (līdzautors)
 1976 - Nāve zem buras
 1983 - Šāviens mežā
 1987 - Ja mēs visu to pārcietīsim
 1989 - Zītaru dzimta

 Lomās 
 1965 — "Tobago" maina kursu - epizodē
 1974 — Sarkanā vijole ("Tallinfilm") - Eduards Sirmuss
 1976 — Šīs bīstamās balkona durvis - Viktors Pumpurs
 1978 — Rallijs - epizodē
 1981 — Tiesības uz šāvienu (M. Gorkija kinostudija) - Šefs
 1985 — Ej un skaties ("Mosfiļm"/"Belarusjfiļm") - vācu armijas majors

 Atsauces un piezīmes 

 Ārējās saites 

 Kino muzejs
 Kino - teatr. ru 

Kategorija:1927. gadā dzimušie
Kategorija:Rīgā dzimušie
Kategorija:1992. gadā mirušie
Kategorija:Latvijas scenāristi
Kategorija:Latviešu kinoaktieri
Kategorija:Latvijas PSR Nopelniem bagātie skatuves mākslinieki
Kategorija:Rīgas Meža kapos apbedītie